CELEX: 62015CN0538
Language: sl
Date: 2015-10-15 00:00:00
Title: Zadeva C-538/15: Predlog za sprejetje predhodne odločbe, ki ga je vložilo Juzgado de Primera Instancia de Olot (Španija) 15. oktobra 2015 – Francesc de Bolós Pi/Urbaser, S.A.

21.12.2015   
            
            
               SL
            
            
               Uradni list Evropske unije
            
            
               C 429/12
            
         Predlog za sprejetje predhodne odločbe, ki ga je vložilo Juzgado de Primera Instancia de Olot (Španija) 15. oktobra 2015 – Francesc de Bolós Pi/Urbaser, S.A.
   (Zadeva C-538/15)
   (2015/C 429/16)
   Jezik postopka: španščina
   
      Predložitveno sodišče
   
   Juzgado de Primera Instancia de Olot
   
      Stranki v postopku v glavni stvari
   
   
      Tožeča stranka: Francesc de Bolós Pi
   
      Tožena stranka: Urbaser, S.A.
   
      Vprašanja za predhodno odločanje
   
   
               1.
            
            
               Ali je ureditev, kot je kraljeva uredba 1373/2003 z dne 7. novembra 2003, ki ureja tarifo procesnih pooblaščencev, torej ureditev, ki določa, da se za njihovo plačilo uporablja tarifa ali lestvica najnižjih vrednosti, ki se lahko zviša ali zniža za največ 12 %, združljiva s členom 101 PDEU v povezavi s členoma 10 PEU in 4(3) PEU, če organi države, vključno z njenimi sodišči, od teh najnižjih vrednosti ne morejo odstopiti niti v primeru izjemnih okoliščin?
            
         
               2.
            
            
               Ali se za odstop od najnižjih vrednosti iz sporne tarifne lestvice lahko šteje, da obstoj velikega nesorazmerja med dejansko opravljenim delom in zneskom nagrad, ki se lahko izplačajo na podlagi navedene lestvice, pomeni izjemno okoliščino?
            
         
               3.
            
            
               Ali je kraljeva uredba 1373/2003 združljiva s členom 56 PDEU?
            
         
               4.
            
            
               Ali ta kraljeva uredba izpolnjuje pogoja potrebnosti in sorazmernosti iz člena 15(3) Direktive 2006/123/ES? (1)
               
            
         
               5.
            
            
               Ali je v členu 6 Evropske konvencije o človekovih pravicah zajeta pravica do učinkovite obrambe zoper določitev nagrade za procesnega pooblaščenca, ki je nesorazmerno visoka in ne ustreza dejansko opravljenemu delu?
            
         
      (1)  Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu (UL L 376, str. 36).